נשים בחיל הים

כמו בכלל צה"ל, משרתות נשים במגוון תפקידים בחיל הים הישראלי. הן משתתפות במערכות הלחימה, בקריות בשליטה, בתחזוקה ובארגון, ובניהול משרדי היחידות ומטה חיל הים.

החל משנת 1998 גם קורס חובלים פתוח עבור נשים.
ממוזער|200px|חיילות חיל הים במסדר על הרציף הצבאי בנמל חיפה 1949
ממוזער|200px|חיילות חיל הים במצעד 1962
ממוזער|200px|חיילות יחידה 838 במסדר החלפת הפיקוד בין סרן זאב גולדצקי לסרן יואל פלג, 28 בספטמבר 1973.
ממוזער|200px|לוחמות חיל הים בבסיס ההדרכה, 2020
שירות חובה 
מרבית הנשים המשרתות בחיל הים הן חיילות בשירות חובה, לחלק מהתפקידים נערכים קורסים קדם צבאיים.

שירות בים

מרבית התפקידים המאוישים על ידי נשים הם ביחידות החוף. נפתחו אפשרויות לשירות בים, כימאיות בפלגות המעגן ויחידות הגנת הנמלים וכקצינות בספינות טילים וספינות ביטחון שוטף.

 מלחמת העצמאות ואחריה 
במלחמת העצמאות שירתו נשים על ספינות בתפקידי אלחוטאיות וכחובשות.
דו"ח כוח אדם מדצמבר 1948 מפרט שמתוך 242 נשים בחיל הים כולו, רק עשר שירתו בכלי השיט: שש אלחוטאיות, שתי אפסנאיות ושתי פקידות. מתוכן תיזכר מיכל דוניה לוחמת הפלמ"ח שנעשתה אלחוטאית באח"י מעוז אשר השתתפה בטיבוע אל אמיר פארוק. מטה החיל דרש תגבורת מתוך כוונה להעלות 10 נשים בכל ספינה לתפקידי ניווט, שמירה, תותחים קלים מכ"ם וכן פקידות, טבחות, וחובשות. במהלך שנות החמישים התקבלה החלטה במטה הכללי שאין להעמיד נשים בקו האש. המשמעות לחיל הים הייתה להפסקת הנוהג של שירות נשים בכלי שיט.

 שנות ה-70 
חידוש שירות נשים בכלי שיט נעשה בשנת 1977, בתקופת פיקודו של מיכאל ברקאי, בעצה אחת עם קצינת ח"ן ראשית דליה רז. קבוצת חיילות בפיקוד הקצינה מיכל ברוקמן הוצבו באוניית האימונים אח"י נגה בפיקוד עמי שר אל. החיילות השתלבו בפעילות האונייה ומילאו תפקידי הימאות והתחזוקה. הגברים בצוות התייחסו באהדה רבה לנשים המשרתות. גם כאשר הונהגה "משמעת מים" לנשים היה מותר להתרחץ והצוות קיבל זאת בהבנה.

בשנת 1977 גם נערך בבית ספר לחובלים בפיקודו של סא"ל רפי אפל, קורס לקצינות חובלות. הקורס כלל קורס קצינות בבה"ד 12 ושלב הלימודים של קורס חובלים מחזור ל"ג. בקורס השתתפו וסיימו 8 חיילות שהוסמכו לקצונה ימית. לקורס זה לא היה המשך עד שנת 1998 שאז נפתחו מחדש תפקידים לנשים.

 המאה ה-21 
במאה ה-21 הוצבו נשים גם בתפקידי פיקוד ימי – סרן אור כהן בוגרת קורס חובלים הייתה האישה הראשונה שפיקדה על ספינת דבורה.

במלחמת חרבות ברזל נמנו חיילות עם הלוחמים בים. רב"ט קאמיי אחיאל, לוחמת יחידת סנפיר, נהרגה סמוך לגבול ישראל–לבנון כתוצאה מתקלה.

 בתי ספר ימיים 
בתי הספר הימיים בישראל פעלו שנים רבות בלא להכשיר נשים למקצועות הים. הדבר השתנה בשנת 1988 כאשר זאב אלמוג (אברוצקי), מנהל בית הספר לקציני ים עכו, הסכים לצרף למחזור ל"ו שש נערות. השילוב הצליח כל השש סיימו את הלימודים בהצלחה. ומאז משולבות נערות בלימודים גם בשאר בתי הספר הימיים.

גלריה

צלילה והגנת נמלים
ממוזער|לוחמת קומנדו פולט קומאר איור בחוברת בין גלים דצמבר 1983.

נשים בשירות חובה שעברו קורס מדריכות צלילה למים רדודים משמשות בתפקיד צוללות בשלושת בסיסי חיל הים.

צוללת פורצת דרך הייתה פולט קומאר, ניצולת שואה שעלתה מצרפת לבדה ונקלטה בקיבוץ שדות ים. בקיבוץ הכירה את יוחאי בן-נון ממנו ביקשה להצטרף לפלי"ם, שם הכירה את יוסף דרור, מחלוצי הקומנדו הימי. היא הייתה האישה הראשונה והיחידה עד כה (2025) ששירתה כלוחמת בשייטת. הצטרפותה ליחידת הצוללים נתקבלה בדחיה על ידי חלקם. הלוחמים הצוללים פועלים בזוגות. הלוחם ראובן פנחסי שהוצמד כבן זוגה לצלילה, הפך לבן זוגה לחיים.

בשנת 1977 נערך בשייטת 13 קורס מדריכות צלילה. את הקורס סיימו ארבע חיילות והחלו בתפקידי הדרכה וצלילה הגנתית. בשלושת בסיסי חיל הים המרכזיים היו קיימים – צוללי מים רדודים. צוללים אלו הוכפפו פיקודית לפלגת מעגן שהפעילה גם גוררות. בבסיס חיפה הוכפפו לילת"ם ומשימתם העיקרית הייתה בדיקת תחתית לאוניות אזרחיות. מרכיב כוח האדם של צוללי מים רדודים התבסס תחילה מתוך אנשי מילואים של שייטת 13 ויחידה 707 לשעבר, אנשי מילואים שהוסמכו לצלילה בעת שירותם בכלי שיט.

יחידות הגנת נמלים
החל משנת 1996 ובצורה מדורגת הוחלפו צוללי מים רדודים בצוללים סדירים, במקביל התפתח קורס המתאים למשימתם ושמם הוחלף לצוללי . צוללים אלו היוו את הבסיס להקמת יחידת סנפיר. בכפיפות פיקודית לבסיסים ובכפיפות מקצועית בנושאי צלילה לילת"ם.

בשנת 2000 נכנסו לראשונה חיילות לקורס . שתי חיילות סיימו והוסמכו כצוללות יב"ן. ומאז השתתפו חיילות נוספות בקורס זה. בשנת 2004 נכנסו לראשונה חיילות בשירות חובה לקורס צולל מקצועי. בשנת 2005 הוסמכו שתי חיילות כצוללות מקצועיות ושירתו בילת"ם. מאז ועד היום הוסמכו חיילות נוספות וחלק מהן אף נשארו בשירות קבע בילת"ם.

חסימת משטי מחאה – בסיס אשדוד מתמודד מדי פעם עם משטי מחאה המאורגנים על הפלסטינים ואוהדיהם. ב-5 באוקטובר 2016, עצרו כלי השיט של הבסיס משט מחאה, אשר על מנת למשוך תשומת לב עולמית בצע על ידי נשים בלבד. לשם כך רוכז צוות מוגבר של חיילות הבסיס על סירת צרעה של יחידת סנפיר. סירת המפגינות נעצרה. העימות נשאר ברמת עצימות נמוכה, הן הובאו לנמל אשדוד ושולחו לארצותיהן.

ניהול תיאום ותכנון 
ככלל נשים בתפקידי תיאום וניהול הפעילו את כישוריהן הבסיסיים העדיפים ביכולת לעסוק במספר נושאים בו זמנית, לחשוב במצבי לחץ וכאשר התקיים ויכוח לנהל את העימות בעצימות נמוכה כדי שלא יגיעו לידי מריבה.

מנהלות זכורות לטוב הן: קצינת ניהול שייטת המשחתות רינה לוי. קצינת ניהול שייטת ספינות הטילים שרונה תגר שמיר, קצינת תיאום הדרכה בבה"ד חיל הים שושנה לובליני. מנהלת משרד בשייטת הצוללות זהבה זוהר.

סא"ל אידה מינץ ראש ענף תכנון וסדר הכוחות ומבקרת חיל הים. רס"ן כרמית דוכן אשכנזי מפל"ג כוח אדם בשייטת 13נבחרה כקצינה מצטיינת בשנת 2014.

כתבניות – חיל הים כמו יתר הצבא מתנהל עם חומר כתוב. ספרי הפעלה, הוראות קבע, פקודות שגרה עד תחילת שנות ה-90 הודפסו במכונות כתיבה. על כל שגיאה היה צריך להדפיס מחדש את כל הדף. חיילות במשרדי היחידות ובמטה רכשו מיומנות הדפסה במכונה ולמדו לפענח את כתב היד של מפקדיהן.

קצינות ח"ן חיליות
ביולי 1948 הוקם מערך הח"ן החילי בפיקודה של שושנה זנדבנק. אשר פעלה למען החיילות. אחת ההצלחות שלה היה הזכות ללבוש את מדי החיל הכחולים ומדי החג הלבנים במקום מדי החאקי של צה"ל הגדול.

תפקיד קצינת ח"ן היה קיים ביחידות בחיל הים מקום המדינה ועד שנת 2001. כשחיל הנשים בוטל על ידי הרמטכ"ל שאול מופז. קצינת הח"ן הייתה הכתובת העיקרית לטיפול בנושאי תנאי שירות ויישוב סתירות בין צורכי השירות ואפשרויות האישה לקיים הלך חיים תקין. הקצינה שימשה ככתובת לחיילות המשרתות ביחידה ולמפקד היחידה להבנת הצרכים וקבלת סיוע מידי.

רשימת קצינות הח"ן החיליות

 קצינות הח"ן החיליות שם || תקופת פיקוד || התפתחות ואירועים מיוחדים||תמונהשושנה זנדבקיולי 1948 – רותה ינאי  1950–1961   שמאל|150px נעמי לפיד  1961–1964   שמאל|150pxרינה פאוקר   אלישבע שריג   שמאל|150px סימה סלע פברואר 1972 – יולי 1973 סיוע לחיילות בבסיסים רחוקים: עין גדי, שארם א-שייח', ראס סודר, ראש הנקרה וכו'. וכן בשמירה על זכויותיהן. שמאל|150px אסתר זוטא  1973 עד 1979  שמאל|150pxאילנה מאיו  1979–1983  שמאל|150pxיהודית אלישר (קנל)  1983–1986  שמאל|150px אורנה קאוף  1984  ממלאת מקום שמאל|150pxשואלי פסט 1986–1988  שמאל|150pxדיטה ניב  1988–1991 שירות נשים בכלי שיט וגוררות, לימודים אקדמאים לקצינות בתקופת השירות. שמאל|150px שואלי פסט  1991–1993  פעם שנייה שמאל|150pxאילנית פנרקיץ 1993 עד נובמבר 1995 מתווה להפלגות נשים בתפקיד שמאל|150pxקלודין גלנט נובמבר 1995 עד 1997סגירת התפקיד ממוזער|שמאל|150px|תמונה מתקופה מוקדמת יותר סרן קלודין גלנט מלווה את הזמרת ירדנה ארזי בחיל הים 1986.

במטה ויחידות חיל הים
מרבית הנשים ביחידות ומטה החיל הים ממלאות תפקידים בנושאי כוח אדם. נראה כי התחום הזה מאפשר להשיג צורכי החיל תוך התחשבות בפרט.

במערך הגילוי החופי

באמצע שנות הששים הוברר הצורך המבצעי באבטחת חופי המדינה נגד חדירות עוינות ונפרשו תחנות מכ"ם לחוף הים התיכון, מפרץ אילת ומפרץ סואץ. התחנות אוישו על ידי חיילות בשירות חובה שעברו הכשרה למקצוע "מוכ"ם חוף" בקורס של חודשיים בבה"ד חיל הים. בשנות ה-80 שונה שם המקצוע ל"בקרית שליטה". בקריות שליטה שרכשו ניסיון מונו לאחראיות משמרת. חלקן המשיכו בשירות קבע, עברו קורס קצינות והשלמה חילית ונעשו מפקדות תחנה. סרן יפה אורי פיקדה על "מערך דרום" עד תחנת גבעת אולגה.

הבקריות עובדות במשמרות ומקיימות תצפית באמצעות מכשירי המכ"ם ואמצעי ראיית הלילה, מדריכות ומכוונות את ספינות פלגות הבט"ש ליירט כלי שיט ושחיינים עוינים. המשרתות במערך השליטה זכו לכינוי "העיניים של המדינה" והן מושא לכבוד ולהערכה. מרבית החדירות מן הים שלא צלחו, נמנעו הודות לערנותן של בקריות השליטה.

בשנות השבעים אוישו תחנות מכ"ם החוף של בסיס אשדוד בחיילות, מתחנת אל עריש ועד מגדל שלום. האיוש התקבל תחילה בספקנות אך זכה להצלחה.

בתפקידים טכניים
מספנת חיל הים מפעילה נשים בתחזוקת מערכות כל השיט, במעבדה לכימיה ובחיווט אלקטרוניקה.

בהדרכה
בסיס ההדרכה של חיל הים נהנה משירות נשים במפקדת הבסיס ובתי הספר כמו יתר היחידות. מתקני ההדרכה הממוחשבים אפשרו לחיילות לבוא לידי בטוי. התפקידים במאמנים השונים נעשו מבוקשים והחיילות משרתות בהם לאחר מיון קפדני.

להקה ומקהלה

כמחצית מחברי להקת חיל הים היו חיילות בצבא חובה אשר נבחרו לתפקידיהן לפי קריטריונים מיוחדים בכושר זמרה ומשחק. חלקן המשיכו בקרירה ונעשו מפורסמות – ביניהן ריקי גל, רבקה זהר, חיה ארד ונטע ברזילי.

מדי פעם הוקמה לצורכי אירועים שונים מקהלת חיל הים, שהורכבה בעיקר מחיילות.

אזרחיות עובדות צה"ל
מספר תפקידים בחיל הים אוישו על ידי נשים שלא נחשבו כחיילות. בדרך כלל היו אלה תפקידים מיוחדים שדרשו ניסיון רב בנושא. תפקיד אזרחית  אפשר שהנושא יקבל טיפול יעיל ביותר. אלינא קרמר שהחלה בשנת 1946 כמנהלת ספרית חיל הים נעשתה מפקדת מרכז מידע והכניסה את המחשוב לנושא. ליאת לרר שהחלה בשנת 1978 בתפקיד ראש מדור היסטוריה המשיכה בתפקיד עד שנת 2008. בזכות תיקי המבצעים והסיכומים השנתיים נעשה בסיס לזיכרון התרחשויות שונות בהיסטוריה של חיל הים. זהבה זוהר כמנהלת שייטת הצוללות החזיקה בתפקיד עד 2018.

בדרגות בכירות
מעורבות בחברה – מתוך הנשים ששירתו בחיל הים המשיכו ונעשו מעורבות בחברה:
 גב' חולדה גורביץ מעתלית שירתה בשנים הראשונות ונעשתה פעילה מאוד בוועד למען החייל באזור חיפה.
 גב' מלכה לוינסון – אחותו של ראש העיר אבא חושי זומנה על ידו לנהל את ועדת האימוץ של חיל הים לחיפה ועסקה בכך שנים רבות.

בדרגות בכירות – מבין הנשים ששירתו בחיל הים יש ציין כאלה שעשו שירות מיוחד או הגיעו לדרגות בכירות בצה"ל.
 אל"ם דליה רז מחיפה, אשר החלה דרכה כשלישה בבה"ד חיל הים והגיעה להיות קצינת ח"ן ראשית בצה"ל מילאה תפקיד זה למעלה משש שנים. 1975–1982 ולאחר שיצאה לאזרחות הייתה חברה במועצת העיר חיפה.
 תא"ל מיכל תשובה – החלה דרכה בבסיס אילת עברה למספן כוח האדם והייתה האישה הראשונה שמילאה תפקיד של ראש מספן. המשיכה לצה"ל ומילאה את תפקיד ראש מנהל הסגל בצה"ל עד פרישתה ביולי 2020.
 אל"ם ענת אזרי סורקיס ילידת חיפה, קצינת מודיעין בתחומי המל"ם והמחקר. ב-2011 נהייתה אזרי סורקיס לקצינה הראשונה בחיל הים שהועלתה לדרגת אלוף-משנה, כשמונתה לתפקיד ראש מחלקת מחקר במספן מודיעין. לאורך השנים ליוותה מבצעים ופרויקטים, שנותרו רובם חשאיים. בין השאר ליוותה את מבצע לכידת אונית הנשק הפלסטינית קארין איי, את מבצע חשיפה מלאה שבמהלכו נתפשה האונייה "קלוס-סי" ואת מבצע צוק איתן. בוגרת המכללה לביטחון לאומי.
 אל"ם אורטל סהר קויטל, קצינת מודיעין בתחומי האיסוף, המל"ם והמחקר. בין יתר תפקידיה, הייתה מפקדת יחידה 663 (האישה הראשונה והיחידה עד כה שמילאה תפקיד זה) כולל במהלך מלחמת לבנון השנייה. ליוותה מבצעים ופרויקטים, שנותרו רובם חשאיים. ב-2018 מונתה לתפקיד ראש מחלקת מחקר במספן מודיעין, במהלך תקופתה כרמ"ח מחקר, חיל הים נטל חלק מרכזי במערכה בין המלחמות ובמבצע שומר חומות. בוגרת תואר ראשון בערבית ומדעי המדינה ותואר שני במנהל ומדיניות ציבורית.
 רינה פז לוי – קצינת ניהול שייטת המשחתות, שנעשתה קצינת נפגעים חילית והקצינה הראשונה לקבל דרגת סא"ל בחיל הים ונעשתה אשתו של תא"ל אורי פז, ראש מספן כוח האדם.
 תא"ל אריאלה בן-אברהם החלה את דרכה בדוברות חיל הים בשנת 2003. באוגוסט 2015 מונתה לצנזורית הצבאית הראשית. במאי 2016 העניק לה הרמטכ"ל גדי איזנקוט דרגה אישית של תת-אלוף.
גלריה

משפחות אנשי הקבע
ממוזער|250px|נשות מפקדים מבקרות בבסיס חיפה אוקטובר 1985
משפחות ובעיקר נשי אנשי הקבע בחיל הים היוו מעגל תמיכה חשוב. מפקד חיל הים בנימין תלם הנהיג נוהג שלפיו, בכל העלאה בדרגה תהיה נוכחת אשת איש הקבע והיא משתתפת בהתקנת הדרגה על הכותפת.

הנשים היו מעורבות במקרים של הצבה מחוץ למדינה. לעיתים, נשים שהצטרפו לבעליהן בשירות ארוך בחו"ל מילאו תפקיד נוסף כ"בית רחוק מהבית" לצוותים. כך אסתר טבק, אשתו של משה טבק, תפקדה ביחס לצוותי ספינות הסער בשרבורג וכך בלה שדמון, תפקדה ביחס לצוותי הצוללות בטולון.

במשך השנים נערכו מדי פעם הפלגות מיוחדות לאירוח המשפחות.

בהשקת אנייה

בחיל הים תפקיד סמלי השמור לנשים בהתאם למסורת הימית, לפיה בעת השקת אונייה חדשה משיקים בקבוק ומכריזים על שם האונייה. מפקד חיל הים בוחר ומעניק את הכבוד לאישיות נשית לבצע את השקת הבקבוק וקריאת השם. כך הוזמנה ראש הממשלה גב' גולדה מאיר ב-19 בפברואר 1973 להשיק את אח"י רשף בפיקודו של מיכה רם במספנות ישראל. סוניה פרס, אשת שר התחבורה והתקשורת שמעון פרס, השיקה ב-23 באוגוסט 1973 את אח"י קשת בפיקודו של אלי רהב. בשנת 1990 השיקה גב' אורה הרצוג, אשת הנשיא חיים הרצוג, את אח"י חץ (סער 4.5) ספינת נירית ראשונה בפיקוד אהוד סביון.

תנאי שירות
חלק מהמשרתות בחיל היום היו ב"". הגיעו בבוקר ליחידה ויצאו בערב. במרבית היחידות היו מגורי נשים בבניין נפרד מהמגורים לגברים. בתחנות התצפית ומקומות בהן נעשו משמרות היו גם חדרי שינה. בבסיס חיפה הצורך במגורי נשים הועלה בשנת 1980 והוקצתה קומה עליונה במבנה המגורים של שייטת הצוללות.

 מדיניות ביחס להיריון ולנישואין בקרב חיילות 
חיילות הרות בשירות קבע קיבלו את התנאים המקובלים בישראל של חופשת היריון. במשך שנת החופשה נשמר מקום העבודה בחיל הים, לאו דווקא באותו תפקיד שחייב מחליפה. משך שירותה של חיילת בשירות חובה שנישאה או נכנסה להיריון קוצר.

מצבי לחץ
בסיס מפרץ שלמה
בתקופה שלאחר מלחמת ששת הימים עד לפינוי סיני בעקבות הסכמי הפסקת האש עם מצריים החזיק חיל הים יחידות בחופי סיני והגדולה שבהן בבסיס מפרץ שלמה. השירות בזירת ים סוף בכלל ובשארם א-שייח' בפרט יצר בעיה לשירות הנשים בחיל הים. תנאי הים הרגוע, המים הצלולים והאלמוגים, משכו לבילוי. המרחק יצר הפרדה בין אנשי הקבע המשרתים ובין משפחותיהם שנשארו במרכז הארץ או באילת. הנוכחות הצמודה יצרה רומנים מזדמנים מעל למקובל בישראל של אותן שנים. הזמן הפנוי הרב מחוץ לשעות הפעילות הופנה למסיבות. על רקע זה הייתה משיכה רבה לשירות חובה לנשים וגברים באזור.

בתקופה שלפני מלחמת יום הכיפורים, על רקע טיפולה המסור בחיילת חובה שנכנסה להיריון, נדרשה קצינת הח"ן לעזוב את הזירה. מפל"ג כוח האדם אמנון בן ציון התמודד עם מצב שבו נמצא ללא קצינת ח"ן ודרש באופן דחוף קצינה.
בבוקר יום ראשון – למחרת פרוץ המלחמה – הוא קיבל את סג"ם דיטה ניב, שהגיעה לחיל הים כחודשיים קודם מפיקוד הדרום, לתפקיד סגנית קצינת ח"ן חיילית.
דיטה הייתה קצינת ח"ן, נפגעים, חינוך ותנאי שירות, של זירת ים סוף, במשך כחודש וחצי של המלחמה. על תפקודה הטוב והיעיל בתקופה זו, קבלה קיצור פז"ם והועלתה לדרגת סגן.

תקיפות מיניות
בשנת 1977 דיווחה נגדת בשירות קבע, מנהלת מרפאה בבה"ד חיל הים, כי מפקד חיל הים מיכאל ברקאי אנס אותה. ברקאי הועמד למשפט צבאי בפני הרכב שכלל את האלוף במילואים חיים הרצוג, ושני שופטים אזרחים שקבלו דרגות ייצוג של אלוף לצורך המשפט. בנובמבר 1978 הושעה ברקאי מתפקידו כמפקד חיל הים עד סיום משפטו. בפסק הדין, שניתן בינואר 1979, זוכה ברקאי מכל סעיפי האישום. השופטים קבעו כי אף שהם מאמינים לגרסתה הבסיסית של החיילת שברקאי תקף אותה וניסה לאנוס אותה, הם אינם יכולים להרשיעו, הואיל ובאותה עת נדרשה על פי הפסיקה ראיה מסייעת לכך שברקאי הוא שתקף את החיילת, לצורך הרשעה באונס. השופטים דחו, כבלתי מהימנה, את גרסתו המכחישה מכל וכל של הנאשם. הרמטכ"ל רפאל איתן ושר הביטחון עזר ויצמן לא אישרו את חזרתו של ברקאי לתפקיד. ואף דחו את המלצותיו לגבי מחליפו.

באוקטובר 2019, נחשפה שורה של טענות על הטרדות מיניות כנגד שי אלבז בהיותו מפקד שייטת 13 כלפי פקודותיו עשר שנים קודם לכן. תא"ל אלבז שהיה מועמד לתפקיד ראש מספן המטה נאלץ לפרוש לאלתר משירותו בצה"ל. בשל משך הזמן שחלף ונוכח העובדה כי לא נתקבלה תלונה רשמית נגדו, צה"ל לא בדק את הטענות.

צוינו לשבח
טוראית אורית טאפט צוינה לשבח על ידי מפקד חיל הים עמו איילון על גילוי תושיה ושליטה בסיוע לנפגעים בכפר דרום מאי 1995.

רס"ן כרמית דוכן אשכנזי מפל"ג כח אדם בשייטת 13 זכתה לקצינה מצטיינת בשנת 2003.

רב"ט דינה אלייב ממפקדת חיל הים, מצטיינת נשיא לשנת 2013. אחראית ומקצועית משמשת דוגמה ומופת למרות קשיי נגישות 

רב"ט נועה טייטל בקרית שליטה שמנעה את פיגוע החדירה לחוף זיקים. זכתה להערכה ממפקד חיל הים על כך שב-8 ביולי 2014, במהלך משמרתה זיהתה סימנים שהעידו על ניסיון של חולית מחבלים לנחות בחוף הים בסמוך מאוד לקיבוץ זיקים. מסרה את המידע למפקדי המוצב וכיוונה ובכך סייעה להשמדת המחבלים שנחתו בחוף.
גלריה

זכו לפרסום
חלק מחוברות 'מערכות ים' ו'בין גלים' פתחו את החוברת בתמונת חיילת מיחידות חיל הים.

אבדות
ממוזער|אורית לביא, פקידת פלגת הטרפדות 914 שנהרגה בתאונת דרכים 1968

טר"ש אורית לביא מבית עובד, פקידה יחידתית בפלגת הטרפדות 914 באשדוד, נהרגה ב־12 באוגוסט 1968, בתאונה עם רכב היחידה בכביש החוף בדרכם לחתונה.

ראו גם
 חיל נשים
 שירות נשים בצה"ל

לקריאה נוספת
 מרדכי אלון, "חיילות האמבטיה", על שירות נשים באח"י נגה, ידיעות אחרונות, מדור "7 ימים", 21 פברואר 1997.
 ענת קדרון, הקטע שירות נשים במאמר סערה בים - מהשירות הימי לחיל הים, בספרם של רוית ויסמן ויגאל אייל, המלחמה המעצבת הראשונה, הוצאת מודן ומשרד הביטחון, 2018 עמ' 241–243.

קישורים חיצוניים

 גבריאלה, בנות בצי,חיל הים ז' טבת תש"ט, עמ' 37.
 מרים ובן ציון, ח"ן הים, חיל הים ט' אדר תש"ט, עמ' 11–14.
 כאן השתלט הח"ן - סיור בזק במחלקת הרישום, חיל הים ט' אדר תש"ט, עמ' 16.
 ישעיהו קלינמן, רב-טוראית מזל, 'מערכות ים' דצמבר 1956, עמ' 75.
 מיכאל הולר, הסמלת אשר הים קסם לה, 'מערכות ים' ל"ד ספטמבר 1957, עמ' 38.
 מיכאל הולר, בנות החיל, 'מערכות ים' ל"ז- ל"ח, קובץ העשור לחיל הים, יולי 1958, עמ' 124.
 אריאלה ראובני, רעיית הימאי - מה היא אומרת?, 'מערכות ים' 43, מרץ 1959, עמ' 77.
 מ. גוטר, בשבילי אימוץ - מגורי הבנות בחיל הים, 'מערכות ים', 62, דצמבר 1962 עמ' 20.
 מאיר שפיר, בנות הח"ן, "מערכות ים" 95, אוגוסט 1969 עמ' 21.

משנות ה-70
 אורלי אזולאי, החן שבחיל ריאיון עם קצינת חן חילית וגם סיפורה של דורית, 'בין גלים' ינואר 1974, עמ' 12, 13.
 קובי, הח"ן שבחיל - בעיות הסעד בחיל וגם סגן לימור מספרת על כנס הקצינות בחיל הים, 'בין גלים', מרץ 1974 עמ' 16' 17.
 בתיה שם-אל, החן שבחיל - ריאיון עם לאה פלטשר, 'בין גלים', אפריל 1974, עמ' 26.
 קובי, שרה בן-שלום, השלמת של ראס סודר אורחת מערכת בין גלים, 'בין גלים' מאי 1974, עמ' 21.
 צביקה ובתיה שם-אל. ריאיון עם קצינת חינוך חילית רס"ן יהודית קנל וגם ריאיון עם ד"ר טובה בוסתן, 'בין גלים' ספטמבר 1974, עמ' 8, 10.
 בתיה שם-אל, החן שבחיל - אלחוטניות בחיל הים, 'בין גלים' נובמבר 1974, עמ' 16.
 בתיה שם-אל, מדסית בפעולה, 'בין גלים' אפריל 1975, עמ' 20.
 צבי כהן, למצטיינים הצדע -שיחת מפקד חיל הים עם חמישה מצטיינים וביניהם סמלת שושנה, 'בין גלים' יוני 1975 עמ' 12.
 בתיה שם-אל, הח"ן שבחיל - מאז ועד היום בח"ן חיל הים, 'בין גלים' יוני 1975, עמ' 18.
 רפיקי ועמרי, ארבעת מצטייני חיל הים לנשיא יעקב גנץ שושנה זינגר הארי דיקמן ועמוס יוגב, 'עלי ים' 12–13 יוני 1975 עמ' 6.
 בתיה שם-אל, ח"ן בבסיס הקומנדו הימי, 'בין גלים' יולי 1975, עמ' 17.
 בתיה שם-אל  טיפוח חן ויופי בהדרכת האחיות נינה ובלה, 'בין גלים' אוגוסט 1975 עמ' 18–19.
 ג'ולי פלטרר, חן לח"ן, "בין גלים" אוקטובר 1975, עמ' 26.
 רמי אנטיאן, חן לח"ן טיפוח השיער הנשי, 'בין גלים' אוקטובר 1975 (חוברת שנייה) עמ' 12.
 דבורה הדר, בנות לתפקידים מבצעיים בלב ים וגם הבנות עושות היסטוריה, 'בין גלים' מרץ 1977 עמ' 1, 6.
 רמי אנטיאן, חיילות מפרויקט הרווחה יקלטו בחיל הים, 'בין גלים' אפריל 1978 עמ' 1.
 רחל אורן, שאלה של אבחנה, 'בין גלים' אפריל 1978 עמ' 3.
 אילה דוכס, נמשכת השתלמות חיילות בתפקידים גבריים, 'בין גלים' אפריל 1978 עמ' 6.
 אילה דוכס, יוסי אלעד ואריה מרמרי, לובנו בעיות "המין היפה" כנס קצינות חי וגם קצינות של חיבה שכול ונכות וגם עיניים מעופפות במטוס המנהלים וגם מפקד בסיס אשדוד- שילוב הבנות מוצלח 'בין גלים' יוני, 1978 עמ' 2–10.
 שחר לנדאו ודני דותן, נפתח קורס חווטיות וגם סמלת ורדה פעילת חינוך מצטיינת, 'בין גלים' יוני 1978 עמ' 20.
 שחר לנדאו, שתי בקריות אש ראשונות בחיל-הים וגם בוגרות תיכון עיוני לקורס טכנאיות קשר, 'בין גלים' אוגוסט 1978 עמ' 2' ו-8.
 רחל אורן, חנה לומדת לתקן מערכות מתוחכמות, 'בין גלים' ספטמבר 1978 עמ' 1.
 רחל אורן, סרנדה למתגייסת וגם להנות בלי להתענות - שיחה על אמצעי מניעה 'בין גלים' נובמבר 1978, עמ' 2–3.
 שחר לנדאו, להיות ימאית כמו אבא - גלית מדריכת הימאות, 'בין גלים' נובמבר 1978, עמ' 6.
 רחל אורן, בנות למגמות המקצועיות וגם ספירת המלאי של אורה וגם תלי גורמת התקלות, 'בין גלים' פברואר 1979 עמ' 1, 7.
 שחר לנדאו, ריקי מבקרת בכלא, 'בין גלים' יוני 1979 עמ' 2.
 רחל אורן, טלי אוהבת עבודה קשה ומלוכלכת, 'בין גלים' ספטמבר 1979 עמ' 6

משנות ה-80
 שחר לנדאו, האלחוט מרכז העצבים - ליאת האלחוטאית וגם פקידת האגם ורד בשארם וגם ים של מעשים טובים מאירה מש"קית ת"ש, 'בין גלים' יוני 1980 עמ' 21–24.
 רמי אנטיאן, סמל עליזה בלסמן מוכמת ורב"ט אורית משקית ת"ש תעודת הוקרה מאופירה נבון, 'בין גלים' יוני 1980 עמ' 53.
 שלמה מן, טבילת האש הראשונה הטביעה את המחבלים, 'בין גלים' ספטמבר 1980 עמ' 12.
 יעל ונציה, חובלות ל-8 ימים וגם בנות בלתי שגרתיות, 'בין גלים' ינואר 1981 עמ' 9, 23.
 מרב בוקשפן, אורלי ז"ל ממספנת אילת וגם התאומות לבית צצקס וגם נהגת בחיק הטבע נירה חממי וגם חובל מהמין החלש 'בין גלים' יוני 1981 עמ' 20, 30-28.
 צביקה רייך, אילנה אלפסי, 'בין גלים' 157, אפריל 1982 עמ' 36.
 מרב בוקשפן, דמויות בחיל מלכה, 'בין גלים' 158 אוקטובר 1982, עמ' 25.
 שרון הרפז, צבי רייך ונעמי שרייבר, אסור למוכ"מת לחשוב שהיא מצילה את המדינה, 'בין גלים' 160 דצמבר 1983 עמ' 31.
 שרון הרפז, להיות נשית ומלוחה- נשים בציי העולם, בין גלים' 161 מרץ 1984, עמ' 26.
 שרון הרפז, אשת חיל מי ימצא 'בין גלים' 163 נוב 1984 עמ' 17.
 שחר לנדאו, שרית קצינת חינוך חילית, 'בין גלים' 163 נוב 1984 עמ' 28.
 נעמה תורן, כשהכול רק התחיל, ב 48 שרה ורחל היו אלחוטניות, 'בין גלים' 164 פברואר 1985, עמ' 44.
 איריס פנחסי ורענן צרבינסקי, נבחרת בנות בסיס אשדוד וגם מספרה לחיילות המספנה וגם אומנות הציור של ינינה פטליצקי, 'בין גלים' 167 אפריל 1986 עמ' 3, 17, 55.
 שרון הרפז, מחפשים פרסום תמצאו במשרד קשרי חוץ, 'בין גלים' 167 אפריל 1986 עמ' 22.
 שרון הרפז ונעמה תורן,	המראה הרטוב - תחרות מלכת המים,	"בין גלים" 169 דצמבר 1986, עמ'	49.
 נעמה תורן, ברוך שעשני קצינת ח"ן, 'בין גלים' 170–171 יוני 1987, עמ' 54.
 רותי רודנר, הוא משך לי בצמה, 'בין גלים' 175 אוגוסט 1988, עמ' 30.
 אבי אובל וגילה ימיני, אשה לעצמה וגם יפות במילואים וגם טובות השתיים דיאה ולביה בבסיס חיפה וגם ימי עלמות הח"ן ויום הרעיה בבה"ד ומספן הים, 'בין גלים' 177 אפריל 1989 עמ' 2–3 ו-28.
 סיגל בוכריס, אישית לוחצת -עם בירנית ראיון עם מש"קית נפגעים, 'בין גלים' 178 אוגוסט 1989 עמ' 22.
 סיגל בוכריס,	רופאת ח"ן חילית,	'בין גלים' 179 נובמבר 1989 עמ'	33.

משנות ה-90
 סיגל בוכריס ואבי אובל, מראיינים את דיטה ניב קצינת חן חילית,	'בין גלים' 180 אפריל 1990 עמ'	18.
 סיגל בוכריס ואבי אובל, בקרית אש במאמ"ן וגם טל קאופמן מדריכת פי"ם במילואים,	'בין גלים' 180 אפריל 1990 עמ'	44 ו-58.
 אריה קיזל ושני פייס, המוכ"מות שלנו בפח"ע- אחרי געש וניצנים וגם קולטת עליה- יוליה ממר"י, 'בין גלים' 182 ינואר 1991 עמ' 14 ו-29.
 שושנה בן צבי, אישה על אח"י אילת (א-16), 'שובל' מידעון עמותת חיל הים, אוגוסט 1998 עמ' 3.
 אבי אובל, נושאות הדגל, 'בין גלים' גיליון יובל חגיגי, אוקטובר 1998, עמ' 6.

משנות ה-2000
 שלמה מן, אני גאה לספר שאני משרתת כאן  בתל רידאן, 'בין גלים', 2, אפריל 2002 עמ' 52.
 עידו לאור, הכלבנית היחידה בחיל הים,	"בין גלים" 5 אוקטובר 2003 עמ'	52.
 לידור גולדברג, בחורה מדליקה - לי קורזיץ עכשיו על מדים, 'בין גלים' 6 אפריל 2004 עמ' 48.
 לידור גולדברג, הכוח הנשי בחיל הים 'בין גלים', 8, מאי 2005, עמ' 36.
 קורן דור ודרור גת, בנות הים וגם לוקחות את היאכטה לידיים, "בין גלים", 9 ספטמבר 2005	עמ' 36 ו-46.
 לי שי הרצוג ואילנית פנר,	הכוח הנשי בחיל הים,	"בין גלים" 13 - מיוחד ליום העצמאות, מאי 2008, עמ'	22.
 רוז בראל ורוז שרגא,	מש"קית אס.או.אס - לעתיד כלכלי טוב יותר, "בין גלים", אוקטובר 2010, עמ'	45.
 אנני אלרועי,	המצטינות לסימולטור -מערך הסימולטורים בבה"ד חיל הים וגם בראשו של מגדלור המצוינות - רס"ן כרמית דוכן אשכנזי מפל"ג כוח אדם בשייטת 13,	"בין גלים", אוקטובר 2014, עמ'	52 ו־71.
 ליאת קציר,	דמותה של מפקדת - רמכ"א מיכל תשובה,	"בין גלים", ספטמבר 2015, עמ'	34.
 אנני אלרועי,	הכל נשאר במשפחה - משפחת ממן, "בין גלים", ספטמבר 2015, עמ'	75.
 לוחמות חיל הים שהשתלטו על משט הנשים לעזה מבט כאן 11, נובמבר 10 2016.
 ברית אלמוג,	נועה קרן החבלנית הראשונה בצה"ל,	"בין גלים", אוקטובר 2016, עמ'	82.
 אוראל אלחדד,	קצינה נבחרה כנציגת זרוע הים בנאט"ו -רס"ן אורטל וגם ברגישות ובנחישות הישתלטות על משט המחאה "זיתונה",	"בין גלים", מאי 2017, עמ'	17.
 דיטה ניב, מזכרונותיה של קצינת ח"ן וחינוך בזירת ים סוף, באתר משמר המורשת הימית, ספטמבר 2018.


 "אנחנו שוות ערך": הלוחמות של ספינת הטילים החדשה מנפצות דעות קדומות כאן, 11 בדצמבר 2020.
 מעיין לנגה, החובלת הראשונה על ספינת 'הסער 6' עושה גלים כל הדרך מגרמניה, מערכת אתר זרוע הים, 11 בינואר 2021.
 עמי שר אל, עמנואל דרור וחמדה גולדשטיין, שירות חיילות באח"י נגה 1978-1976, באתר משמר המורשת הימית, פברואר 2021.
 עפר דרורי, נשים חיילות שזכו לצל"שים ועיטורים, אתר הגבורה מרץ 2021.

 לי ושי טנא, הכירו את התאומות הזהות שסיימו ביחד את קורס חובלים, אתר חיל הים, 18 בספטמבר 2021.
 אריאל ברזילי, חובלת וחלוצה - ג'ורג'י זר חובלות 2, 1978 אח"י פלברה 2, הוצאת בית החובל, 2021, עמ' 226 עד 233.
 גיא גולדפרב, המין החזק - לוחמות בשייטת 3, אח"י פלברה 2, הוצאת בית החובל, 2021,עמ' 370 עד 374.
 דור העתיד של חיל הים: נועה מהמושב מגשימה חלום והופכת להיות חובלת.סרטון J24.
 לוחמת חוד ולוחמת בסטי"ל, אתר מתגייסים.



ביאורים

הערות שוליים

קטגוריה:מקצועות ימיים
קטגוריה:נשים בצה"ל